Demeter Márta LMP-s képviselő, akit mellesleg nem engedtek be a nemzetbiztonsági bizottság amúgy zárt ülésére, miután egymaga több visszásságot derített fel Ghaith Pharaonról és társairól, mint az egész ellenzék (pl.: 1., 2.) , a letelepedési kötvényekről tett fel kérdéseket írásban a kormányzatnak, minden minisztériumnak.

Hét kérdésből álltak a levelei (itt van az egyik pdf-ben), mégpedig, röviden összefoglalva, hogy a címzett helyesnek tartja-e, hogy

a kötvényprogram után az offshore cégek nem fizetnek adót a programmal 20 ezer ember előtt nyitották meg a kaput elítélt külföldiek is jöhettek ellenérdekelt szolgálatok is csempészhettek be embert a magyar embereket erről nem kérdezték 13 milliárdos veszteséget okozott a kormánynak Rogán köre gazdagodott.

Dömötör Csaba, Rogán államtitkára válaszolt írásban, méghozzá az összes levélre egyszerre. A válasz egyfelől tökéletes, másrészt nyomorúságosan cinikus. A következőképp szól:

Összefoglalóan az alábbi tájékoztatást adom. Egy olyan reménytelen helyzetben lévő párt, mint az LMP kétségbeesett politikai akciójával nem foglalkozunk.

Demeter Márta egyébként ezt a kört már egyszer megfutotta, nyáron is hiába próbált érdeklődni.

Íme a Tökéletes Válasz képben:

Fotó: newsroom

Nyitókép: Dömötör Csaba, a Miniszterelnöki Kabinetiroda parlamenti államtitkára (Illyés Tibor/MTI)